IZDOTS ar

Jelgavas valstspilsētas pašvaldības domes

2025. gada 28. augusta lēmumu Nr.11/21

JELGAVAS VALSTSPILSĒTAS PAŠVALDĪBAS NACIONĀLĀS PRETOŠANĀS KUSTĪBAS DALĪBNIEKA STATUSA NOTEIKŠANAS KOMISIJAS NOLIKUMS

1. **Vispārīgie noteikumi**
2. Jelgavas valstspilsētas pašvaldības Nacionālās pretošanās kustības dalībnieka statusa noteikšanas komisijas nolikums (turpmāk – Nolikums) nosaka Jelgavas valstspilsētas pašvaldības Nacionālās pretošanās kustības dalībnieka statusa noteikšanas komisijas (turpmāk – Komisija) uzdevumus, tiesības, struktūru un darba organizēšanas kārtību.
3. Komisija ir Jelgavas valstspilsētas pašvaldības domes (turpmāk – Dome) izveidota pašvaldības institūcija likumā “Par nacionālās pretošanās kustības dalībnieka statusu” noteiktu funkciju izpildei Jelgavas valstspilsētā.
4. Komisija savā darbībā ievēro Latvijas Republikas likumus, Ministru kabineta noteikumus, Domes lēmumus un Nolikumu.
5. Komisija savus uzdevumus veic patstāvīgi, kā arī sadarbībā ar citām valsts un pašvaldības institūcijām.
6. Komisija pilda savus pienākumus līdz jaunas Komisijas sastāva apstiprināšanai.
7. **Komisijas uzdevumi un tiesības**
8. Komisijas uzdevumi:
	1. pieņemt un izskatīt dokumentus par nacionālās pretošanās kustības dalībnieka statusa piešķiršanu;
	2. iesniegt priekšlikumus Jelgavas valstspilsētas pašvaldības iestādei “Centrālā pārvalde” par Domes lēmumu projektu sagatavošanu par nacionālās pretošanās kustības dalībnieka statusa piešķiršanu vai atteikumu piešķirt nacionālās pretošanās kustības dalībnieka statusu;
	3. aizpildīt un iesniegt pieprasījumu apliecības un krūšu nozīmes izgatavošanai;
	4. izsniegt nacionālās pretošanās kustības dalībnieka apliecību un krūšu nozīmi;
	5. veikt nacionālās pretošanās kustības dalībnieku, to apliecību un krūšu nozīmju uzskaiti;
	6. kārtot dokumentus nacionālās pretošanās kustības dalībnieka apliecības atkārtotai izsniegšanai, ja nacionālās pretošanās kustības dalībnieks nozaudējis izsniegto apliecību, tā prettiesiski atņemta vai iznīcināta.
9. Komisijai ir tiesības:
	1. saņemt nacionālās pretošanās kustības dalībnieka statusa piešķiršanai nepieciešamo informāciju un dokumentus no pašvaldību un valsts institūcijām;
	2. uzaicināt uz Komisijas sēdēm un saņemt informāciju no personām, kuras iesniegušas dokumentus nacionālās pretošanās kustības dalībnieku statusa piešķiršanai;
	3. pieņemt Komisijas lēmumu par nacionālās pretošanās kustības dalībnieka statusa piešķiršanu vai par atteikumu piešķirt nacionālās pretošanās kustības dalībnieka statusu vai par piešķirtā statusa anulēšanu;
	4. piedalīties Domes pastāvīgo komiteju sēdēs un ziņot par Komisijas lēmumu.
10. **Komisijas struktūra un darba organizācija**
11. Komisiju trīs locekļu sastāvā, tai skaitā Komisijas priekšsēdētāju, Komisijas priekšsēdētāja vietnieku un Komisijas locekli, kā arī izmaiņas Komisijas sastāvā apstiprina Dome. Komisijas sastāvā iekļauj likumos noteiktā kārtībā reģistrēto Otrā pasaules kara dalībnieku un politiski represēto personu sabiedrisko organizāciju pārstāvjus.
12. Komisijas sekretāru norīko Jelgavas valstspilsētas pašvaldības izpilddirektors ar rīkojumu.
13. Komisijas darbu organizē un vada Komisijas priekšsēdētājs, viņa prombūtnes laikā- Komisijas priekšsēdētāja vietnieks.
14. Komisijas sēdes sasauc Komisijas priekšsēdētājs pēc nepieciešamības, nosakot sēdes laiku un darba kārtību.
15. Komisija darbu veic koleģiāli. Tā ir tiesīga pieņemt lēmumus, ja Komisijas sēdē piedalās vismaz trīs Komisijas locekļi.
16. Komisija pieņem lēmumus ar klātesošo Komisijas locekļu balsu vairākumu, atklāti balsojot. Ja balsis dalās vienādi, izšķirošā ir Komisijas priekšsēdētāja balss.
17. Komisijas sēdes tiek protokolētas. Komisijas loceklim, kurš nepiekrīt Komisijas lēmumam, ir tiesības rakstiski pievienot protokolam savu viedokli. Protokolu paraksta Komisijas priekšsēdētājs un Komisijas sekretāre.
18. Komisijas locekļu funkcijas un pienākumu sadali savas kompetences ietvaros Komisija nosaka patstāvīgi.
19. Komisijas tehnisko apkalpošanu nodrošina Jelgavas valstspilsētas pašvaldības iestāde “Centrālā pārvalde”.
20. **Noslēguma jautājums**
21. Ar šī nolikuma spēkā stāšanos spēku zaudē Jelgavas pilsētas domes 2011. gada 27. oktobra apstiprinātais Jelgavas pilsētas domes Nacionālās pretošanās kustības dalībnieku statusa noteikšanas komisijas nolikums.

Domes priekšsēdētājs M. Daģis